Saaremaa vald

**Saaremaa vald** on vald Saare maakonnas. See hõlmab Saaremaad ja lähedal asuvaid väikesaari, keskuseks on maakonna ainuke linn Kuressaare.

See on Eestis suurima pindalaga kohalik omavalitsusüksus ning suurima rahvaarvuga vald Eestis.

## Ajalugu

1. oktoobril 1990 taastas Kuressaare linn (koos Muhu vallaga) Eestis esimesena omavalitsuse staatuse. Ülejäänud Saaremaa vallad said omavalitsusteks järgneva kahe aasta jooksul.

1999. aasta oktoobris ühinesid Kuressaare vald ja toonane Kaarma vald, ühinenud omavalitsuse nimeks sai Kaarma vald.

2014. aastal ühinesid Kaarma, Kärla ja Lümanda vald, kes soovisid algselt ühendvalla juures kasutada samuti Saaremaa valla nime, kuid otsustasid hiljem Lääne-Saare valla kasuks.

Samal aastal ilmnes omavalitsusjuhtide kohtumisel, et ka teised Saaremaa vallad poleks liitumise vastu, ning juba 2015. aasta alguses alustasid tööd vastavad ühinemiskomisjonid. Kuigi 1. detsembril 2016 allkirjastatud ühinemislepinguga ei liitunud algselt Pöide vald, võttis Vabariigi valitsus piirkondliku komisjoni ettepaneku põhjal vastu otsuse ka see omavalitsus tulevase ühendvallaga sundühendada. Selle tulemusena otsustas Pöide valla volikogu samuti ühinemisläbirääkimistega liituda. 

Saaremaa vald moodustati 2017. aasta haldusreformi tulemusel pärast 2017. aasta kohaliku omavalitsuse volikogude valimisi 21. oktoobril 2017, mil ühinesid kõik senised Saaremaa kohalikud omavalitsused: Kihelkonna, Laimjala, Leisi, Lääne-Saare, Mustjala, Orissaare, Pihtla, Pöide, Salme, Torgu ja Valjala vald ning Kuressaare linn.


Fail:Saare municipalities 1992–1999.png|1992–1999
Fail:Saare municipalities 1999–2014.png|1999–2014
Fail:Saare municipalities 2014–2017.png|2014–2017
Fail:Saare municipalities 2017.png|2017–...


## Juhtimine

### Saaremaa vallavalitsus

Saaremaa valla täitevvõimu ehk vallavalitsuse juht on Saaremaa vallavanem, kelleks on alates 4. detsembrist 2025 Rainer Antsaar. Vallavanem täidab ka Kuressaare linnapea esindusrolli.

Vallavalitsusese koosseisu kuuluvad lisaks valdkondade eest vastutavad abivallavanemad. Praegu ametis olevas koosseisus on viis abivallavanemat: Laura Heinsaar (arendus, järelevalve, kommunikatsioon, tugiteenused), Moonika Parksepp (haridus, noorsootöö), Kristi Sillart (sotsiaal), Kristjan Tamm (ehitus, haldus, keskkond, majandus, planeering) ning Taniel Vares (kultuur, sport, turism, turundus, teenuskeskused).

### Saaremaa vallavolikogu

Saaremaa valla esinduskogu ehk vallavolikogu koosneb 31 liikmest. Vallavolikogu esimees on Koit Voojärv, aseesimees Terje Nepper.

## Osavallad

Saaremaa valla territooriumil ja koosseisus tegutsevate osavaldade eesmärgiks on kohaliku initsiatiivi ja identiteedi hoidmine, elanike kaasamine kohaliku elu küsimuste otsustamisse ning piirkondlike huvide esindamine valla ülesannete täitmisel. Kuressaare linn on eraldi piirkond, mis ei ole määratletud ei osavallana ega kuulu ka ühegi teise osavalla alla. Kokku on valla territooriumil 13 osavalda: Kaarma, Kihelkonna, Kärla, Laimjala, Leisi, Lümanda, Mustjala, Orissaare, Pihtla, Pöide, Salme, Torgu, Valjala.

Valla eri osavaldade elanike huve kohalikul ja ülevallalisel tasandil esindavad osavallakogud. Kuressaare linna elanike huvide esindamiseks on Saaremaa vallavolikogus moodustatud Kuressaare linnakodaniku komisjon.

Osavaldades on avalike teenuste osutamiseks ja haldamiseks moodustatud vallavalitsuse teenuskeskused. Teenuskeskused asuvad füüsiliselt iga osavalla suurimas keskuses, Kaarma teenuskeskus asub Kuressaares.

## Asustus
Vallas on üks linn (Kuressaare), üheksa alevikku (Aste, Kihelkonna, Kudjape, Kärla, Leisi, Nasva, Orissaare, Salme, Valjala) ja 427 küla.

### Külad
Aaviku, Abaja, Abruka, Abula, Allikalahe, Anepesa, Angla, Anijala, Anseküla, Ansi, Arandi, Ardla, Are küla, Ariste, Arju, Aru, Aruste, Aste, Asuka, Asuküla, Asva, Atla, Audla, Aula-Vintri, Austla, Easte, Eeriksaare, Eikla, Eiste, Endla, Ennu,  Haamse, Haapsu, Haeska, Hakjala, Hiievälja, Himmiste, Hindu, Hirmuste, Hämmelepa, Hänga, Hübja, Iide, Iilaste, Ilpla, Imara, Imavere, Irase, Iruste, Jaani, Jauni, Jootme, Jursi, Jõe, Jõelepa, Jõempa, Jõgela, Jõiste, Jämaja, Järise, Järve, Järveküla, Jööri, Kaali, Kaali-Liiva, Kaarma, Kaarma-Jõe, Kaarma-Kirikuküla, Kaarma-Kungla, Kaarmise, Kaavi, Kahtla, Kahutsi, Kailuka, Kaimri, Kaisa, Kaisvere, Kakuna, Kalju, Kallaste, Kallemäe, Kalli, Kalma, Kalmu, Kandla, Kangrusselja, Kanissaare, Kapra, Karala, Kareda, Kargi, Karida, Karja, Karujärve, Karuste, Kasti, Kaubi, Kaugatoma, Kaunispe, Kavandi, Kehila, Kellamäe, Keskranna, Keskvere, Kihelkonna-Liiva, Kiirassaare, Kingli, Kipi, Kiratsi, Kirderanna, Kiritu, Kiruma, Kogula, Koidula, Koiduvälja, Koigi, Koigi-Väljaküla, Koikla, Koimla, Koki, Koksi, Koovi, Kopli, Kotlandi, Kotsma, Kugalepa, Kuiste, Kuke, Kungla, Kuninguste, Kuralase, Kuremetsa, Kurevere, Kuumi, Kuuse, Kuusiku, Kuusnõmme, Kõiguste, Kõinastu, Kõljala, Kõnnu, Kõriska, Kõrkküla, Kõrkvere, Kõruse, Kõruse-Metsaküla, Kõõru, Käesla, Käku, Käo, Kärdu, Kärla-Kirikuküla, Kärla-Kulli, Kärneri, Kübassaare, Küdema, Külma;

Laadjala, Laadla, Laevaranna, Laheküla, Lahetaguse, Laimjala, Laoküla, Lassi, Laugu, Laugu-Liiva, Leedri, Leina, Leisi, Levala, Liigalaskma, Liiküla, Liiva, Liivanõmme, Liiva-Putla, Liivaranna, Lilbi, Lindmetsa, Linnaka, Linnuse, Loona, Lussu, Luulupe, Lõmala, Lõpi, Lõu, Lõupõllu, Läbara, Länga, Lätiniidi, Läägi, Läätsa, Lööne, Lülle, Lümanda, Lümanda-Kulli, Maantee, Maasi, Maleva, Masa, Matsiranna, Meedla, Mehama, Meiuste, Merise, Metsaküla, Metsalõuka, Metsapere, Metsara, Metsaääre, Metsküla, Moosi, Mui, Mujaste, Mullutu, Muraja, Muratsi, Murika, Mustjala, Mustla, Mõisaküla, Mõnnuste, Mõntu, Mäebe, Mäeküla, Mägi-Kurdla, Mändjala, Männiku, Mässa, Mätasselja, Mätja, Möldri,  Nava, Neeme, Neemi, Nenu, Nihatu, Ninase, Nurme, Nõmjala, Nõmme, Nõmpa, Nässuma, Odalätsi, Oessaare, Ohessaare, Ohtja, Oitme, Oju, Orinõmme, Oti, Paaste, Paatsa, Paevere, Pahapilli, Pahavalla, Paiküla, Paimala, Paju-Kurdla, Pajumõisa, Pamma, Pammana, Panga, Parasmetsa, Parila, Peederga, Pidula, Pidula-Kuusiku, Pihtla, Piila, Poka, Praakli, Puka, Pulli, Purtsa, Põlluküla, Põripõllu, Pähkla, Pärni, Pärsama, Pöide, Pöide-Keskvere, Pöitse, Püha, Püha-Kõnnu, Rahtla, Rahu küla, Rahuste, Randküla, Randvere, Rannaküla, Ratla, Raugu, Reeküla, Reina, Reo, Ridala, Riksu, Roobaka, Rootsiküla, Ruhve, Räimaste, Räägi, Rahniku, Röösa;

Saareküla, Saaremetsa, Sagariste, Saia, Saikla, Sakla, Salavere, Salu, Sandla, Sauaru, Saue-Mustla, Saue-Putla, Sauvere, Selgase, Selja, Sepa, Sepise, Siiksaare, Sikassaare, Silla, Soela, Soodevahe, Sundimetsa, Sutu, Suure-Rootsi, Suurna, Suur-Pahila, Suur-Rahula, Suur-Randvere, Sõmera, Sõrve-Hindu, Sääre, Taaliku, Tagamõisa, Tagaranna, Tagavere, Tahula, Talila, Tammese, Tammuna, Tareste, Taritu, Tehumardi, Tiirimetsa, Tiitsuotsa, Tirbi, Tohku, Toomalõuka, Torgu-Mõisaküla, Tornimäe, Triigi, Tuiu, Tumala, Turja, Tutku, Tõlli, Tõlluste, Tõnija, Tõre, Tõrise, Tõru, Täätsi, Türju, Uduvere, Ula, Ulje, Undimäe, Undva, Unguma, Unimäe, Upa, Uuemõisa, Vahva, Vaigu, Vaigu-Rannaküla, Vaivere, Valjala-Ariste, Valjala-Kogula, Valjala-Nurme, Vanakubja, Vana-Lahetaguse, Vanalõve, Vanamõisa, Vantri, Varkja, Varpe, Vatsküla, Vedruka, Veere, Veeremäe, Veeriku küla, Vendise, Vennati, Veske, Vestla, Viidu, Viidu-Mäebe, Viira, Viki, Vilidu, Vilsandi, Viltina, Vintri, Virita, Võhma, Võrsna, Väike-Pahila, Väike-Rahula, Väike-Rootsi, Väike-Ula, Väike-Võhma, Väkra, Väljaküla, Väljamõisa, Välta, Õeste, Õha, Ööriku, Üru, Üüdibe, Üüvere

## Haridus
Saaremaa vallas on 18 alusharidust pakkuvat lasteaeda ja lasteaiaosaga kooli ning 18 üldharidust andvat õppeasutust, millest 16 on põhikoolid (sh üks hariduslike erivajadustega õpilastele) ja kaks põhikool-gümnaasiumit (sh üks mittestatsionaarset õpet andev).

### Alusharidus
Aste Lasteaed Mõmmik, Kaali Kool, Kihelkonna Kool, Kuressaare Ida-Niidu Lasteaed, Kuressaare Pargi Lasteaed, Kuressaare Ristiku Lasteaed, Kuressaare Rohu Lasteaed, Kuressaare Tuulte Roosi Lasteaed, Kärla Lasteaed, Laimjala Kool, Leisi Kool, Lümanda Karu-Kati Lasteaed, Mustjala Kool, Orissaare Lasteaed Päikesekiir, Pihtla Kool, Pöide Kool, Salme Lasteaed, Valjala Lasteaed

### Põhiharidus
Aste Põhikool, Kaali Kool, Kihelkonna Kool, Kuressaare Hariduse Kool, Kuressaare Nooruse Kool, Kuressaare Vanalinna Kool, Kärla Põhikool, Laimjala Kool, Leisi Kool, Lümanda Põhikool, Mustjala Kool, Pihtla Kool, Pöide Kool, Salme Põhikool, Valjala Põhikool, Saaremaa Toetava Hariduse Keskus, Luce Kool (erakool)

### Kesk- ja kutseharidus
Kuressaare Täiskasvanute Gümnaasium, Orissaare Gümnaasium, Saaremaa Gümnaasium (riigigümnaasium), Kuressaare Ametikool (kutsekool)

### Kõrgharidus
TTÜ Kuressaare kolledž, Tallinna Tervishoiu Kõrgkooli Kuressaare õpperühm.

### Huviharidus
Kuressaare Kunstikool, Kuressaare Muusikakool, Kärla Muusikakool, Orissaare Muusikakool, Saaremaa Spordikool
 
### Noorsootöö
Saaremaa Noorsootöö Keskus, mille alla kuuluvad 9 noortekeskust Astes, Kärlal, Kuressaares, Leisis, Lümandal, Orissaares, Salmel, Tornimäel ja Valjalas.

## Kultuur
Asutus Kuressaare Kultuurivara haldab Kuressaare kultuurikeskust ja raegaleriid.

Samuti tegutseb vallas sihtasutusena Kuressaare Teater.

Koondasutuse Saaremaa Kultuur alla kuulub 16 rahva- ja kultuurimaja: Aste rahvamaja, Eikla rahvamaja, Karja rahvamaja, Kihelkonna rahvamaja, Kärla rahvamaja, Laimjala rahvamaja, Lümanda rahvamaja, Mustjala rahvamaja, Nasva rahvamaja, Orissaare kultuurimaja, Pärsama rahvamaja, Salme rahvamaja, Sandla rahvamaja, Taritu rahvamaja, Tornimäe rahvamaja, Valjala rahvamaja.

Saare Maakonna Keskraamatukogu alla kuulub keskne raamatukogu Kuressaares ning 24 haruraamatukogu: Abruka, Aste, Eikla, Kaali, Kaarma, Kihelkonna, Kõrkvere, Kärla, Laimjala, Leisi, Lümanda, Metsküla, Mustjala, Orissaare, Pihtla, Pärsama, Randvere, Sakla, Salme, Sandla, Taritu, Torgu, Tornimäe, Valjala.

## Loodus

## Sõprusomavalitsused
*  Talsi piirkond
*  Uda linn

## Viited

## Välislingid
* Saaremaa valla koduleht